Латвійская акадэмія мастацтваў

Латвійская акадэмія мастацтваў (па-латыску: Latvijas Mākslas akadēmija) — латвійская дзяржаўная вышэйшая навучальная і навуковая ўстанова, якая знаходзіцца ў Рызе. Апісаньне Заснавана ў 1919 годзе. Акадэмія знаходзіцца ў неагатычным доме былой камэрцыйнай школы (архітэктар Вільгельм Бокслаф). Гэта аўтаномная вышэйшая навучальная ўстанова з правам самастойна распрацоўваць уласны статут і вызначаць зьмест і формы навучаньня, напрамкі навукова-дасьледчай работы і іх сутнасьць. Навучальныя праграмы рэалізуюцца на дзённай і завочнай формах навучаньня і толькі на латыскай мове на працягу ўсяго існаваньня акадэміі. Падчас навучаньня ў Латвійскай акадэміі навук можна атрымаць наступныя акадэмічныя ступені: Бакаляўр мастацтваў Магістар мастацтваў Доктар мастацтвазнаўства Будова Латвійская акадэмія мастацтваў прапануе навучаньне ў пяці аддзелах — візуальнага мастацтва, візуальнай плястыкі, дызайну, мастацтва аўдыявізуальных мэдыя і мастацтвазнаўства, якія аб'ядноўваюць 14 пададзелаў: Аддзел візуальных мастацтваў — жывапіс, графіка, тэкстыльнае мастацтва; Аддзел візуальнай плястыкі — скульптура, кераміка, мастацтва шкла і моды; Аддзел дызайну — функцыянальны дызайн, дызайн мэталу, экалягічнае мастацтва; Аддзел аўдыявізуальных мэдыя-мастацтва — візуальная камунікацыя, сцэнаграфія; Аддзел гісторыі мастацтва — гісторыя і тэорыя візуальнага мастацтва і культуры, рэстаўрацыя. Крыніцы Вонкавыя спасылкі Латвійская акадэмія мастацтваў — сховішча мультымэдыйных матэрыялаў Старонка ў сеціве